WASS ALBERT: Adjátok vissza a hegyeimet!
Bevezető: https://www.youtube.com/watch?v=AUNAj7JfbiY
[bookmark: _GoBack]Az elbeszélő (nem tudjuk meg a nevét)  E/1-ben beszéli el életének történetét.
TRIANON UTÁN, ÉSZAK-ERDÉLY
Gyermekkora már a trianoni döntés utánra esik. Anyja meghal kígyómarásban. A fiú egy román barátjától, Durdukástól puskát szerez, hogy vadászhasson (a magyaroknak tiltva van a fegyver). A hegyekben ismerkedik meg Anikóval, egymásba szeretnek. Egy vadászat közben apját megöli egy vadkan. A fegyvertartás miatt hősünket lecsukják, házukat elveszik, két testvére a szénégetők nehéz életét éli egy kalyibában a hegyekben.
ERDÉLY VISSZACSATOLÁSA (1940)
Változik a helyzet: Erdélyt visszacsatolják Magyarországhoz. A románoknak el kell hagyni a visszacsatolt magyar területeken lévő hivatalukat: ami mozdítható, viszik magukkal. Durdukásék, akik mindig jóban voltak a magyarokkal, nem menekülnek, (igaz, némiképp számításból) házukba fogadják a hegyekben addig mostoha körülmények között főhőst és két testvérét: és ők fogadják a leghangosabban a bevonuló magyarokat. Hősünk feleségül veszi Anikót, házat épít, szépen gyarapodik. Élete két legboldogabb éve következik: magyarul beszélhet, erdőfelügyelő lesz, és kisfia születik.
HÁBORÚBAN
Öccsét behívják katonának: ő számol be a románok magyarok elleni kegyetlenkedéseiről, és békíthetetlen, mert a lánytestvérük, Zsuzsika hozzámegy Durdukáshoz. Hősünket is besorozzák: itt lesz szemtanúja és aktív részese a háború borzalmainak. Jó katona, kitüntetéseket kap. Megtudja, hogy a románok átálltak az oroszokhoz. Megsebesül: feljebbvalója hazaküldi (a háborút úgyis elvesztettük – ne haljon több magyar). 
Hazaérve előbb a faluba megy: benéz az ablakokon: minden házban siratnak, gyászolnak valakit. Elmegy sógora, Durdukás házához. Az ablakból szemtanúja, hogy sógora orosz katonákkal iszik, a katonák pedig sorban mennek be a belső szobába, ahol Julika, a húga van (később derül ki, hogy emiatt soha nem lehet gyereke).
HAZATÉRÉS – ÉS ÚJABB UTAK
Felmegy a hegyekbe a saját házához: leégett házat talál. Elmegy apósához, tőle tudja meg, hogy az oroszok égették fel a házát, ők ölték meg a Anikót – előtte vélhetően megerőszakolták vagy negyvenen – és megölték a kisfiát is. Előbb meg akarja ölni a kommunista kovácsot, aki a háza felé vezette az oroszokat. Amikor meglátja annak négyéves leánykáját, és bebizonyosodik, hogy a kovács nem tudott arról, hogy lakik valaki arrafelé, mégis életben hagyja.
Útnak indul – nincs miért maradnia - , Magyarországon csatlakozik a hadsereghez. De német utasításra le kell tenni a fegyvert. Visszamegy Kolozsvárra a barátjává lett zászlósúrral, akit koncepciós perben elítélnek és halálra vernek. Hősünk mindenhol hitványsággal, gazsággal, árulással találkozik.
Hősünk hazatér. Hogy nyugodtan élhessen, meg kell tudnia, hogy háborús bűnösként tartják-e nyilván. Durdukást és apját elvitték kényszermunkára, mert nem akarták átadni a boltot a kommunistáknak. A községházán a bírót keresi, testvérét találja ott (aki kommunisává lett az orosz átnevelő táborban), ukrán felesége van. Az is kiderül, hogy ő vitette el Durdukást (saját sógorát). Szabad országnak nevezi Romániát – pedig orosz megszállás van. Hősünket próbálja meggyőzni, hogy lépjen be a pártba, akkor nem kell többé szenet égetnie. Hősünk a szénégetést választja.
Nem kér papírokat sem – hibásan, mert mire elintézné, addigra a testvérét is elviszik, mint a rendszer ellenségét. Terhes ukrán feleségét hasbarúgják, bele is hal, a nagyobbik fiút Durdukásék nevelik fel. Hősünk a hegyekben él. Egyszer rendőrségi átfésülés van, keresik „a népi demokrácia ellenségeit”, hősünket elfogják, sóbányában dolgozik fél évig, majd megszökik. 
Mire visszatér, régi ismerőseit megölték. Elhatározza, hogy rabló lesz, úgyis társadalmon kívüli. De nem viszi rá a szíve: csupa nyomorulttal találkozik, akit kirabolhatna. Összetalálkozik a hajdani kováccsal. Ő meséli el a templomi pogromot, ahol a kommunisták templomba levő asszonyokat és gyerekeket összevissza verték, felesége belehalt, két gyerekét elvitték a Szovjetúnióba. Akkor veszítette el ő is a fél szemét.
BARLANG – A TÖRVÉNYEN KÍVÜLIEK
Sok magyar menekül a hegyekbe. Kényszermunka elől, törvény elől, románok elől, a hadifogságból szököttek stb. Akik a hazájukat védték (akkor Magyarországot). A doktorkisasszony, aki megőrült, mindig a vőlegényét várja, aki soha nem jön el. Egy asszony, aki nemi fertőzést kapott az őt megerőszakolóktól, és arra teszi fel az életét, hogy minél több ellenséget (oroszt, románt) megfertőzzön (halálosztóként néznek rá). 
Ezek a barlanglakók a faluból elrabolják a román komisszárt (pártképviselő, vörös hadsereg politikai biztosa) aki lányokat erőszakol, kegyetlenkedik mindenkivel. Miután elmondatják vele a történetét (őt is megkínozták, így faragtak belőle vadállatot) maga akasztja fel magát.
Karácsonyeste. A pap a havason arról prédikál, hogy a határon túli magyar testvérek biztosan készülnek az erdélyi magyarok megmentésére.
NYUGATON
Idő- és térváltás. Hősünk kiment nyugatra, konstatálja, hogy soha nem érkeznek meg a megmentők, hogy nem lett igaz a pap prédikációja. Hogy az a nagy szabad ország, akiben bíztunk, elárult bennünket, eladott az orosznak. 
Hősünk megfogalmazza küldetését: meg kell keresnie a világ nagyurait, és kikövetelnie az igazságot. Innentől arra teszi fel az életét, hogy visszaperelje elveszett hazáját. „Azért jöttem, hogy visszakérjem a hegyeimet”. Van, aki türelemre inti. Már azt javasolja neki, keressen új hazát. Vagy egyszerűen vállat vonnak. 
Találkozik az öccsével, aki éppen Amerikába készül kivándorolni: ő semmit nem akar, csak élni.
A BARLANGNÁL
Visszaugrunk a múltba, a havasi barlanghoz. Hősünk a pappal beszél a tűznél: itt határozza el, elmegy az igazságot keresni és hirdetni.

